ถูกแมวจรจัดกัดเมื่อ 6 วันก่อน เป็นแผลถลอกนิดหน่อย พอโดนกัดก็ไปหาฉีดวัคซีนเลย ฉีดไปได้ 2 เข็ม กำลังจะฉีดเข็มที่ 3 อยากสอบถามว่า ถ้าฉีดวัคซีนครบทั้ง 5 เข็มตามกำหนดเวลา สามารถป้องกันโรคพิษสุนัขบ้าได้ 100 % หรือเปล่าคะ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์โดยวัคซีนพิษสุนัขบ้านั้นไม่สามารถป้องกันโรคได้ 100% ค่ะ ประสิทธิภาพของวัคซีนอาจลดลงได้หากใช้ในผู้ป่วยที่มีปัญหาเกี่ยวกับระบบภูมิคุ้มกัน หรือผู้ที่ใช้ยากดภูมิคุ้มกัน และยังขึ้นกับปัจจัยหลายๆอย่างเช่น ระยะเวลาที่ได้รับ ความสามารถในการสร้างภูมิคุ้มกันของผู้ป่วยแต่ละคน แต่อย่างไรก็ตามเป็นวัคซีนที่มีประสิทธิภาพสูงมาก หากได้รับครบ ก็มีโอกาสเกิดโรคได้น้อยมากๆค่ะ